Jóhanna Sigurðardóttir

**Jóhanna Sigurðardóttir** (Reykjavík, 4. 10. 1942) je islandska političarka i bivša premijerka Republike Island. U prošlosti je još i obnavljala dužnost ministarke socijalnih pitanja od 1987. do 1994., te dužnost ministarke socijalnih pitanja i socijalne sigurnosti i od 2007. do 2009. godine. Ujedno je član Alþingia za jedinicu Reykjavík od 1978. godine, nakon što su je u svojoj jedinici pobjeđivala 8 uzastopnih puta. Prva je žena u povijesti koja je postala premijerkom Islanda, te prva osoba koja se otvoreno izjašnjava kao lezbijka, s čime je postala prva homoseksualna osoba na čelu neke države u modernoj povijesti (novi vijek).

Jóhanna je socijaldemokrat i osoba koja ima najduži zastupnički staž u Islandskom parlamentu. U 1990-ima, nakon što je u tijesnoj borbi izgubila za vodstvo u svojoj stranci, podigla je svoju šaku i izjavila "*Minn tími mun koma!*", što na islandskom znači "*Moje vrijeme će doći!*", nakon ovoga događaja je ta fraza postala popularan način izražavanja u Islandu.

## Obrazovanje i rana karijera
Jóhanna je rođena u Reykjavíku, gdje je i studirala na Komercijalnoj školi Islanda, što je strukovna srednja škola kojom upravlja Trgovačka komora. Nakon što ju je završila, počela je sa svojom diplomom 1960. godine raditi u Loftleiðiru (prethodniku Icelandaira) kao stjuardesa i radnik u uredu. Bila je aktivna i u sindikalnom pokretu od početka svog profesionalnog života, i to kao predsjedavatelj *odbora islandskih udruženja posade iz pilotskih kabina* 1966. i 1969. godine, pa sve do *odbora Svölurnar* te *udruge bivših strujardesa* 1975. godine. Također je i bila članom *odbora komercijalnih radnih sindikata* od 1976. do 1983. godine.

## Politička karijera
U Alþingi je izabrana 1978. godine na listi Socijaldemokratske Partije Islanda za izbornu jedinicu Reykjavík. Uživala je u ranom uspjehu svoje parlamentarne karijere, tako da je čak postala i zamjenicom predsjednika Alþingia 1979, te 1983. i 1984. godine. Izabrana je za potpredsjednicu Socijaldemokratske partije Islanda 1984. godine. Na tome je položaju ostala sve do 1993. Bila je *[[Ministarstvo socijalnih pitanja (Island)|ministar socijalnih pitanja]]* u četiri različita kabineta od 1987. do 1994. Nakon što je u Socijaldemokratskoj partiji izgubila vodstvo napušta je kako bi osnovala novu stranku pod nazivom Þjóðvaki (čiji bi se naziv mogao prevesti kao "Buđenje nacije" ili "nacionalni pokret"). Godine 2000. su se zatim te dvije stranke udružile, te su stvorile novu stranku čiji je naziv od tada Socijaldemokratski Savez. Njezina izjava iz 1994. godine "*Minn tími mun koma!*" ("*Moje vrijeme će doći!*") nakon što je izgubila na izborima za vodstvo u Socijaldemokratskoj stranci je postala ikonska fraza u islandskom jeziku.

Od 1994. pa sve do 2003. godine Jóhanna je bila aktivnim članom opozicije u Alþingiu, tako što je služila u brojnim parlamentarnim odborima. Nakon izbora 2003. godine, gdje se kandidirala Reykjavíkovoj južnoj jedinici (nakon što se stara jedinica Reykjavík razdvojila) ponovno je izabrana za zamjenicu predsjednika Alþingia. Na izborima 2007. godine, na kojem se kandidirala u Reykjavíkovoj sjevernoj jedinici, vidio se povratak Socijaldemokratskog saveza na vlast u koaliciji s Nezavisnom strankom, zbog čega je Jóhanna imenovana *[[Ministarstvo socijalnih poslova i socijalne sigurnosti (Island)|ministricom socijalnih poslova i socijalne sigurnosti]]*.

### Jóhanna Sigurðardóttir kao premijerka Islanda
Dana 26. 1. 2009. dotadašnji premijer Islanda Geir Haarde podnio je ostavku koalicijske vlade predsjedniku Islanda Ólafuru Ragnaru Grímssonu. Ovaj događaj je uslijedio nakon što su u Islandu već 16 tjedana trajali prosvjedi protiv vlade jer se nije uspjela nositi s financijskom krizom koja je izbila u drugoj polovici 2008. godine, a koji su se pojačali nakon 20. 1. 2009. godine.

Nakon razgovora s vođama 5 stranaka zastupljenih u Alþingiu predsjednik Islanda je zamolio Socijaldemokratski savez i Lijevo-zeleni pokret da sastave novu vladu, te da se pripreme za izbore na proljeće.

Jóhanna je predložena za novog premijera nove vlade, između ostalog zbog njezine popularnosti u široj javnosti, te njezinih dobrih odnosa s Lijevo-zelenog pokreta. Anketa koju je proveo Capacent Gallup u prosincu 2008. pokazala je kako 73% građana Islanda odobrava njezina odluke kao ministrice, i to više nego bilo kojeg drugog člana kabineta. Uz to, ona je bila jedini ministar koji je popravio svoju poziciju u anketama u 2009. godini spram onih koje su provedene u 2008. godini.

Novoj je vlada trebala potpora Progresivne stranke u Alþingiu. Pregovori su se nastavili sve do večeri 31. 1. 2009., tako da je nova vlada imenovana 1. 2. 2009. Nezavisne ankete su pokazale kako Jóhanna i Steingrímur J. Sigfússon, vođa lijevo-zelenog pokreta, koja je bila druga stranka u koalicijskoj vladi, uživaju veliku potporu izvan svojih vlastitih stranaka.

Tokom njenog mandata je Island postao prva zapadna zemlja u 21. vijeku u kojoj je zabranjeno javno izvođenje striptiza.

## Osobni život
Jóhanna Sigurðardóttir se venčala s Þorvaldur Steinar Jóhannesson 1970. godine. Ovaj par ima dva sina (rođeni 1972. i 1977. godine). Nakon što se Jóhanna razvela od svoga muža Þorvaldur, Jónína Leósdóttir (rođena 1954), autorica i dramaturginja, postala je njezina životna partnerica. Njih dvije su stupile u registrirano partnerstvo 2002. godine. Juna, 2010. godine, njih dve su sklopile brak nakon priznavanja istopolnih brakova na Islandu.

## Reference

## Vanjske veze

* Osobni blog  (islandski jezik)